《春日登峭帆亭》
清代·钱梓林

都亭矗立画桥东，夹岸桃花曲径通。古木稳栖千岁鹤，轻舟斜趁一帆风。

峰峦隐现寒烟外，楼阁参差落照中。欸乃歌声乡国似，山光水影拾诗筒。

作者简介：钱梓林（1776—1814），字季良，号敬庵，兆鹏四子，梅林弟。幼随父官博陵，读书颖慧。为文雄浑雅健，善概括史事。嘉庆十五年举于乡，十九年赴礼部试，既出闱，以病卒于家。以文行著于乡。及卒，私谥文悫先生。